BBAN-nummer
BBAN-nummer, Basic Bank Account Number, international grundformatering af et bankkontonummer i henhold til en nationalt aftalt standard. BBAN-nummeret kan maksimalt indeholde 30 karakterer, såvel tal som bogstaver, og indeholder altid den enkelte bankkontos nummer.
I Norden består BBAN-nummeret udelukkende af tal. Et BBAN-nummer indgår som en del af et IBAN-nummer.